Cuneiform Tablet TC 1 29
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šur-na-da qí-bi-ma iš-tù MU.4.ŠÈ ṭù-ṣí lu-qú-tí a-dí-ni-ma-a la i-tur₄ ṣí-ba-at lu-qú-tí-a ì-lí-a-lúm ù-ša-bi-kà a-na mì-nim ḫa-ra-nu-um ma-la ù šé-ni-šu i-li-kà-ma KÙ.BABBAR la tù-šé-bi-lam la li-bi DINGIR-ma a-ḫu-kà KÙ.BABBAR-pì 30 ma-na ù-ḪU-ta-li-iq ki-ma-a li-bi-im ta-dá-nim a-ta KÙ.BABBAR tù-kà-al ma-a li-qé-ma KÙ.BABBAR 30 ma-na šé-bi₄-lá-ma um-ma a-ta-ma ú-ta-ni-ìš 2 GÍN ṣa-aḫ-ra-tí ší-tí KÙ.BABBAR-pì-a a-ki-a-ma i-na pá-ni-ù-tí-ma šé-bi-lam-ma ší-ma-am la-áš-a-ma lu-šé-bi-lá-ku-ma li-pí-ta-am KÙ.BABBAR 1 GÍN le-li-a-ma i-bi-sà-i-a lu-ra-ib šu-ma a-ḫi a-ta i-ḫi-id KÙ.BABBAR šé-bi-lam KÙ.BABBAR ma tù-šé-bi-la-nim-ma um-ma a-tù-nu-ma la i-ba-re a-šu-mì té-er-tí-ku-nu AN.NA ba-at-qám áš-a-ma ù a-ma-kam ip-ṭí-ri ù-ma-am AN.NA 16 GÍN.TA ù e-li-iš i-ba-ší i-ša qí-ip-tí-kà KÙ.BABBAR 30 ma-na šé-bi-lam-ma ší-ma-am la-áš-a-ma-kum ší-a-ma-tum i-ba-ší a ni-kà-sí-a šu-ḪU-ta mì-šu ša a-na lu-qú-tim ta-ù-ri-im ta-áš-pu-ra-ni a-a-nu-um KÙ.BABBAR e-ta-li-am 16 ma-na KÙ.BABBAR a-pu-ḪU ì-lí-a-lim a É a-lim{ki} áš-qúl ú PUZUR₄-a-na a-na e-pá-ší-šu ú ša-a-mì-šu 15 ma-na ag-mu-ur